17.12.2010 Den Europæiske Unions Tidende L 333/23 KOMMISSIONENS FORORDNING (EU) Nr. 1193/2010 af 16. december 2010 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Maine-Anjou (BOB)) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (), særlig artikel 7, stk. 4, første afsnit, og ud fra følgende betragtninger: (1) I henhold til artikel 6, stk. 2, første afsnit, og artikel 17, stk. 2, i forordning (EF) nr. 510/2006 er Frankrigs anmodning om registrering af betegnelsen »Maine- Anjou« blevet offentliggjort i Den Europæiske Unions Tidende (?). (2) — Italien har gjort indsigelse mod denne registrering i henhold til artikel 7, stk. 1, i forordning (EF) nr. 510/2006. Indsigelsen er blevet fundet relevant i henhold til artikel 7, stk. 3, i nævnte forordning. (3) — Indsigelsen vedrørte den manglende overholdelse af betingelserne i artikel 2 i forordning (EF) nr. 510/2006, navnlig for så vidt angår tilknytningen mellem det geografiske område og produktets kvalitet. Det blev også præciseret i indsigelsen, at registrering af den pågæl- dende betegnelse ville være uforenelig med bestemmel- serne i artikel 3, stk. 2, i forordning (EF) nr. 510/2006, navnlig i betragtning af konflikten mellem den beteg- nelse, der skal registreres, og navnet på en dyrerace, nemlig Maine-Anjou. Indsigelsen vedrørte også bestemmelserne i artikel 3, stk. 3, i forordning (EF) nr. 510/2006, navnlig for så vidt angår den delvis enslydende registrerede betegnelse »Bæuf du Maine«. Ved brev af 9. juli 2009 opfordrede Kommissionen Frankrig og Italien til at nå frem til en indbyrdes aftale efter deres egne procedurer. Efter høringer meddelte Frankrig den 5. februar 2010 Kommissionen, at parterne var blevet enige. De oplys- ninger, der blev offentliggjort i henhold til artikel 6, stk. 2, i forordning (EF) nr. 510/2006, er ikke blevet ændret. Betegnelsen »Maine-Anjou« bør derfor registreres i henhold til artikel 7, stk. 5, andet afsnit, i forordning (EF) nr. 510/2006 — VEDTAGET DENNE FORORDNING: Artikel 1 Betegnelsen i bilaget registreres. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. december 2010. (1) EUT L 93 af 31.3.2006, s. 12. (?) EUT C 307 af 2.12.2008, s. 11. På Kommissionens vegne José Manuel BARROSO Formand